Duitse boer beboet oor werker se afsterweArgieffoto ŉ Duitse boer is beboet ná ŉ Roemeniër op sy plaas gesterf het, vermoedelik weens uitputting. Die boer, van Freiburg in die suidweste van Duitsland, is daarvan beskuldig dat hy die Roemeniër en sy swaer gedwing het om sakke hooi, wat altesaam tussen 800 kg en 900 kg weeg, op ŉ wa te laai in die bloedige son, sonder enige ruskans of water. Die werker het weens sonsteek en uitputting gesterf. Die saak van nalatige manslag is teruggetrek nadat die hof gesê het die 48-jarige boer se skuld kan nie bewys word nie. Hy moet egter ŉ boete van €8 000 (R120 000) betaal: €6 000 (R90 000 vir die werknemer se weduwee) en die res vir regskoste. Die boer het die staatsaanklaer se weergawe van die gebeure ontken.